**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO VIETOS PROJEKTO „SMELTALĖS UPĖS VAGOS IŠVALYMAS“ ĮGYVENDINIMO BENDRADARBIAVIMO SUTARČIAI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504) 16 straipsnio 2 dalies 41 punktu, Klaipėdos miesto savivaldybės vardu sudaromų sutarčių pasirašymo tvarkos, patvirtintos Klaipėdos miesto savivaldybės tarybos 2004 m. liepos 29 d. sprendimu Nr. 1-311 (Klaipėdos miesto savivaldybės tarybos 2004 m. spalio 21 d. sprendimo Nr. 1-398 „Dėl Klaipėdos miesto savivaldybės tarybos 2004 m. liepos 29 d. sprendimo Nr. 1-311 „Dėl Klaipėdos miesto savivaldybės vardu sudaromų sutarčių pasirašymo tvarkos patvirtinimo“ pakeitimo“ redakcija), 6.3 papunkčiu bei 8 punktu ir Specialiosiomis taisyklėmis pareiškėjams, teikiantiems vietos projektų paraiškas pagal žuvininkystės regiono plėtros strategiją, patvirtintą Klaipėdos žuvininkystės vietos veiklos grupės valdybos 2012 m. birželio 14 d. posėdžio protokolu Nr. V-5, Klaipėdos miesto savivaldybės taryba nusprendžia:

1. Pritarti Klaipėdos miesto savivaldybės administracijos dalyvavimui partnerio teisėmis pagal Klaipėdos žuvininkystės vietos veiklos grupės kvietimo I prioriteto „Tvari aplinka – patrauklios ir patogios gyvenimui, verslui ir rekreacijai žuvininkystės regiono aplinkos kūrimas“ 1 priemonę „Žuvininkystės regiono aplinkos saugojimas, atnaujinimas ir plėtra“ vietos projekte „Smeltalės upės vagos išvalymas“.

2. Pritarti Klaipėdos miesto savivaldybės administracijos ir garažų ir mažųjų laivų eksploatavimo bendrijos „Smiltelė“ bendradarbiavimo sutarties projektui (pridedama).

3. Įpareigoti Klaipėdos miesto savivaldybės administracijos direktorių pasirašyti Bendradarbiavimo sutartį.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Audronė Orentienė, tel. 39 61 11

2012-11-15